**Interjectia. Onomatopeele. Interjectia predicativa**

**Interjectia este partea neflexibila de vorbire care exprimă senzații, sentimente ( au, of, vai) sau imită zgomote, sunete( ham-ham, buf, lipa-lipa).**

După **semnificație,** interjectiile sunt:

* **Propriu-zise** (exprimă stări, senzații, sentimente): ah, of, iau, vai.
* **Onomatopeice** ( imită sunete și zgomote): guit, hapciu, piu-piu, buf, troc, pleosc, cotcodac.

După **forma,** interjectiile sunt:

* **Simple:** măi, bre, na, pleosc.
* **Repetate:** cioc-cioc, nani-nani, ham-ham, mor-mor.
* **Compuse:** hodoronc-tronc, tura-vura, tic-tac, heirup, tralala.

După **rolul în comunicare,** interjectiile:

* Exprimă reacții, stări sufletești sau emoții: brrr, ura, bravo.
* Transmit un ordin sau un indemn: hai, na, poftim, mars, dii, sssst.
* Arată adresarea față de anumiți destinatari: mă, măi, bre, fa, cutu-cutu.
* Prezintă obiecte, persoane, evenimente, fapte: ia, iaca, uite.
* Inițiază sau păstrează contactul între vorbitori: alo, aha, ihi.

**Funcții sintactice :**

* **Predicat verbal** (interjectiile predicative): *Hai* acasă!, *Na* un măr!, *Uite-*o pe sora ta!
* **Nume predicativ:** E *vai* de noi!
* **Atribut:** Avea o căruță *zdroanga-zdroanga.*
* **Complement circumstanțial de mod:** Mergea *lipa-lipa.*